Foto: FAH

DISIDENT MOST-a Stipe Petrina za HRT-ov Studio 4 kazao je kako će podržati bilo koju opciju kojoj će nedostajati njegova ruka, jer želi da se konstituira Sabor i izabere mandatar.

"Predsjednica ne smije presjeći ovu situaciju i sazvati prijevremene izbore, za to se još nisu stekli uvjeti, nije isteklo 60 dana od službenih rezultata izbora", dodaje.



Petrina ističe kako neće glasati za Petrova ako on bude predložen za mandatara.

"Produktivnije bi bilo za Most da je preuzeo mjesto predsjednika Sabora. Ako Petrov bude mandatar, a nešto krene u krivom smjeru, Most će biti kriv, a to im ne bih želio bez obzira što se u međuvremenu događalo", rekao je Petrina.

Petrov nije dorastao funkciji premijera



Petrina smatra i da Petrov nije dorastao funkciji premijera.

Tekst se nastavlja ispod oglasa

"Da je dorastao puno više bi napravio za Metković. Trenutno je ondje situacija gora nego prije što ga je preuzeo", dodao je, napominjući kako neće doći na današnje konzultacije kod Grabar-Kitarović jer to nema smisla.

"Imam puno posla u općini", kazao je.



Istaknuo je i kako je ova trakavica građanima dosadila i da će se nekome obiti o glavu.

"Velikim strankama neće, najveći ceh platit će Most", rekao je Petrina odgovarajući na pitanje o očekivanjima u slučaju novih izbora, a Grabar-Kitarović je prozvao za nevjerodostojnost i optužio da netko drugi vuče konce umjesto nje.